钦定古今图书集成/明伦汇编/官常典/第084卷 > 华山王凝
## 钦定古今图书集成/明伦汇编/官常典/第084卷 > 华山王凝

按《北齐书》本传：“华山王凝，神武第十三子也。天保元
年，封新平郡王。九年，改封安定。十五年，封华山。历位
中书令、齐州刺史，就加太傅，薨于州，赠左丞相、太师、
录尚书事。凝诸王中最为孱弱，妃王氏，太子洗马王
洽女也，与苍头奸，凝知而不能限禁。后事发，王氏赐
死，诏杖凝一百。”其愚如此。